**A picture containing animal, primate, weapon

Description automatically generated**

**HYSBYSIAD PREIFATRWYDD COFRESTR ETHOLWYR YR**

**EGLWYS YNG NGHYMRU**

**Pwy ydyn ni?**

Cyngor Ardal Weinidogaeth Bro \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ yw’r rheolydd data (manylion cyswllt isod). Golyga hyn ei fod yn penderfynu sut bydd eich data personol yn cael ei brosesu ac at ba ddibenion.

**Pam ydyn ni’n prosesu eich data personol?**

Rydym yn defnyddio’r data personol yr ydych yn ei ddarparu ar ffurflen gais cofrestr yr etholwyr er mwyn gallu rheoli, cynnal a chyhoeddi cofrestr yr etholwyr yn unol â Chyfansoddiad yr Eglwys yng Nghymru ac yn benodol er mwyn:

* pennu cymhwysedd ar gyfer mynychu a chymryd rhan yn y Cyfarfod Festri Blynyddol ac ar gyfer ethol i’r Cyngor Ardal Weinidogaeth a chynhadledd yr esgobaeth a’r Corff Llywodraethol (a phwyllgorau cysylltiedig yn unol â hynny) lle y bo’n briodol;
* cyfrif nifer y cynrychiolwyr a allai gael eu hethol i gyrff rhanbarthol a chenedlaethol yr Eglwys yng Nghymru;
* adolygu a diwygio cofrestr yr etholwyr yn ôl yr angen; a
* chyhoeddi enw aelodau’r gofrestr (er mwyn sicrhau cywirdeb), drwy arddangos y gofrestr yn eglwysi’r Ardal Weinidogaeth, yn unol â darpariaethau Cyfansoddiad yr Eglwys yng Nghymru.

**Beth yw’r sail gyfreithiol dros brosesu eich data personol?**

1. *Mae’r gwaith o brosesu at ddibenion pennu cymhwysedd a chreu neu adolygu cofrestr yr etholwyr yn cael ei wneud er budd cyfreithiol yr Eglwys yng Nghymru.* Mae angen i’r Eglwys yng Nghymru brosesu data penodol er mwyn sicrhau bod yr unigolion hynny sy’n gymwys (a’r unigolion hynny’n unig) yn gallu cymryd rhan ym mywyd gweinyddol a synodaidd yr Eglwys. Mae’r gwaith prosesu’n cael *ei gwblhau hefyd yn ystod ein gweithgareddau cyfreithiol*, gan fod y gwaith prosesu hwn yn ymwneud ag aelodau’r Eglwys yng Nghymru’n unig mewn cysylltiad â’i dibenion, fel y nodwyd yn fanylach uchod.

1. *Mae prosesu at ddibenion cyhoeddi cofrestr yr etholwyr yn gysylltiedig â data personol ac mae’n cael ei gwblhau er budd cyfreithiol yr Eglwys yng Nghymru hefyd.* Dan ein cyfansoddiad, mae gan unrhyw aelod o’r Eglwys yng Nghymru'r hawl i apelio nad yw unigolyn penodol sydd ar gofrestr yr etholwyr yn gymwys i fod arni; mae darpariaeth o’r fath yn ei gwneud yn ofynnol i ddarganfod pwy sydd ar y gofrestr a phwy sydd ddim ar y gofrestr. Felly mae o fudd cyfreithiol i sicrhau bod yr enwau sydd ar gofrestr yr etholwyr ar gael i’w harchwilio gan aelodau’r Eglwys yng Nghymru at y diben hwn.

**Rhannu eich data personol**

Bydd eich data personol yn cael ei rannu â’r Eglwys yng Nghymru a bydd eich enw (ac aelodaeth o’r gofrestr yn yr Ardal Weinidogaeth hwn) yn cael ei rannu ag unrhyw aelod o’r Eglwys yng Nghymru sy’n gwneud cais i archwilio cofrestr yr etholwyr.

**Am ba hyd ydyn ni’n cadw eich data personol?**

Rydym yn cadw eich data personol tra ydych yn parhau i fod ar y gofrestr ac am gyfnod o 6 mlynedd wedi i chi ddod oddi ar y gofrestr. Gellir tynnu eich enw oddi ar y gofrestr ar unrhyw adeg ar gais. Yn 2020 (a phob pumed flwyddyn wedi hynny) mae’r gofrestr yn cael ei diwygio a bydd eich enw’n cael ei dynnu’n awtomatig oddi ar y gofrestr oni bai eich bod ailymgeisio.

**Eich hawliau a’ch data personol**

Oni bai eich bod yn destun eithriad, mae gennych yr hawliau canlynol mewn perthynas â’ch data personol:

* Yr hawl i wneud cais am gopi o’r data personol sydd gennym amdanoch chi;
* Yr hawl i wneud cais ein bod yn cywiro unrhyw ddata personol os gwelir ei fod yn anghywir neu’n hen;
* Yr hawl i wneud cais bod eich data personol yn cael ei ddiddymu pan nad yw bellach yn angenrheidiol i ni gadw data o’r fath;
* Yr hawl, pan fo yna anghydfod mewn perthynas â chywirdeb neu’r gwaith o brosesu eich data personol, i wneud cais bod unrhyw brosesu pellach yn cael ei gyfyngu;
* Yr hawl i wrthwynebu bod eich data personol yn cael ei brosesu at ddibenion marchnata uniongyrchol ac i atal y prosesu hwnnw;
* Yr hawl i anfon cwyn at Swyddfa’r Comisiynydd Gwybodaeth.

**Manylion Cyswllt**

# Am ragor o wybodaeth am y ffordd rydym yn prosesu eich data personol a fyddech cystal â chysylltu â [\_\_\_\_\_\_\_\_\_\_\_\_\_\_\_\_\_] (Arweinydd Ardal Weinidogaeth/Warden yr Eglwys /Swyddog Diogelu Data) [nodwch gyfeiriad e-bost neu gyfeiriad post].

Gallwch gysylltu â Swyddfa’r Comisiynydd Gwybodaeth ar 0303 123 1113 neu e-bostiwch <https://ico.org.uk/global/contact-us/email/> neu yn Swyddfa’r Comisiynydd Gwybodaeth, Wycliffe House, Water Lane, Wilmslow, Swydd Gaer SK9 5AF.